ET

Brüssel 20.11.2008

KOM(2008) 764 lõplik

Aastaaruanne (2007)

nõukogu 26. mai 2003. aasta määruse (EÜ) nr 953/2003 (teatavate võtmetähtsusega ravimite Euroopa Liidu turule kaubandusliku levitamise vältimise kohta) rakendamise kohta

SISUKORD

1. Taust (...)3

2. Komisjoni aruandlus vastavalt määrusele (EÜ) nr 953/2003 (...)4

3. Registreeritud tooted (...)4

4. Sihtriigid (...)5

5. Hõlmatud haigused (...)6

6. Hinna kujundamise korra kohaldamine (...)6

7. Määruse mõju hindamine (...)7

1. LISA. Ravimite müügimahud 2007. aastal (...)8

2. LISA. Allpiirkondades 1. jaanuarist 2007 kuni 31. detsembrini 2007 müüdud mitmetasandilise hinnasüsteemiga hõlmatud toodete kogused (...)17

Käesolev aastaaruanne on neljas aruanne, mis on ette nähtud vähimarenenud riikidele mõeldud vähendatud hinnaga ravimite paralleelse müügi takistamiseks vastu võetud määruse (EÜ) nr 953/2003 [1] artikliga 11. Käesolev aruanne hõlmab ajavahemikku 1. jaanuarist 31. detsembrini 2007.

1. Taust

2000. aastal toimunud ÜRO aastatuhande tippkohtumisel seati aastatuhande arengu eesmärgid, millest üks on võidelda HIVi/AIDSi, malaaria ja muude haiguste vastu. Selle eesmärgi saavutamiseks võttis Euroopa Komisjon 20. septembril 2000. aastal vastu tervikliku raamistiku, [2] et kiirendada kolme peamise haiguse, HIVi-/AIDSi-, malaaria- ja tuberkuloosivastast tegevust. Töötati välja ka tegevusprogramm, [3] kus esitati konkreetsed meetmed, mida tuleks rakendada. Kõnealust programmi kirjeldati 26. oktoobril 2004 avaldatud teises arenguaruandes [4]. 27. aprillil 2005 võttis komisjon vastu välistegevuse kaudu HIVi/AIDSi, malaaria ja tuberkuloosiga võitlemise Euroopa tegevusprogrammi ajavahemikuks 2007–2011 (KOM(2005)179).

Nimetatud peamiste haigustega võitlemise üks põhieesmärk on varustada vaeseid riike ja arengumaid ravimitega, mille hind oleks jätkuvalt madal. Selle eesmärgi saavutamiseks on Euroopa Komisjon korduvalt soovitanud ravimite puhul rakendada mitmetasandilise hinnasüsteemi poliitikat koos turu segmenteerimisega rikaste ja vaeste riikide vahel. Selline poliitika on kasulik, kuna see julgustab tootjaid tarnima kõnealuseid ravimeid sihtriikidesse madalaima võimaliku (mitmetasandilise) hinna eest, korvates samal ajal uurimis- ja arendustegevuse kulud arenenud (OECD) riikides küsitava kõrgema hinnaga. Selline lähenemisviis on välja töötatud selleks, et edendada pidevat varustatust elu päästvate ravimitega. Kõnealusele lähenemisviisile on ka raskem piiranguid kehtestada kui partnerlussuhete puhul.

Selleks et takistada ravimite levikut teistele turgudele, töötati välja mitmetasandilist hinnasüsteemi toetavad erimeetmed. 2003. aasta mais võttis Euroopa Liit vastu nõukogu määruse (EÜ) nr 953/2003 teatavate võtmetähtsusega ravimite Euroopa Liidu turule kaubandusliku levitamise vältimise kohta [5] (edaspidi „määrus”).

2. Komisjoni aruanne vastavalt määrusele (EÜ) nr 953/2003

Käesolev aruanne hõlmab ajavahemikku 1. jaanuarist 31. detsembrini 2007. Aruandlusperioodil uusi tooteid ei registreeritud.

Aruanne sisaldab järgmist teavet:

– kõigi määruse I lisas loetletud toodete mitmetasandiliste hindadega eksporditud kogused;

– mitmetasandiliste hindadega ekspordist kasu saavad allpiirkonnad;

– kõnealuste toodetega ravitavad haigused;

– hinnang määruse artiklis 3 esitatud hinna kujundamise korra rakendamise kohta kõigi asjaomaste toodete puhul.

Käesolevas aruandes tuginetakse peamiselt taotlejalt määruse artikli 11 lõike 1 kohaselt saadud teabele. Komisjon austab taotlejate esitatud andmete konfidentsiaalsust; ta ei taga andmete õigsust ega kahtle selles.

Selleks et teavitada avalikkust kõigist määruse alusel registreeritud toodetest, nende tootjatest, eriomadustest, sihtriikidest ja muudest olulistest üksikasjadest, on komisjon loonud veebisaidi, mida täiendatakse pidevalt uute andmetega:

– http://trade-info.cec.eu.int/cgi-bin/antitradediversion/index.pl.

Samalt veebisaidilt saavad abi ka tootjad, kes soovivad registreerida uut toodet.

3. Registreeritud tooted

Allpool loetletud tooted registreeris 2004. aastal GlaxoSmithKline (GSK), Brentford (UK).

Toode | OECD hinnavahemik | pakutud hind |

EPIVIR 150 mg x 60 | 121,81–395,78 USD | 5,70 USD |

COMBIVIR 300/150 mg x 60 | 177,49–767,59 USD | 19,50 USD |

EPIVIRi suukaudne lahus 10mg/ml–240 ml | 33,32– 1,73 USD | 6,73 USD |

RETROVIR 100 mg x 100 | 104,07–219,42 USD | 15,77 USD |

RETROVIR 300 mg x 60 | 125,15–295,42 USD | 17,40 USD |

RETROVIR 250 mg x 40 | 83,84–205,16 USD | 13,27 USD |

TRIZIVIR 750 mg x 60 | 539,09–887,97 USD | 102,00 USD [6] |

ZIAGEN 300 mg x 60 | 152,64–411,42 USD | 72,90 USD [7] |

RETROVIRi suukaudne lahus 10 mg/ml–200 ml | 17,85–73,83 USD | 7,10 USD |

Paremas veerus esitatud mitmetasandiline hind oli esitatud taotluses. Ravimeid võib taotleja käest nende hindadega osta mis tahes soovitud koguses eeldusel, et need on mõeldud määruse II lisas loetletud sihtriigile. Määruse kohaselt ei tohi loetelus esitatud riikides nende hindadega toodete puhul teha vahet sellel, kas ostja on riigi- või eraettevõte. Tuleb siiski märkida, et kõnealused hinnad on soovituslikud. Tegelikke müügihindu ei ole avaldatud, kuna määruse artikli 11 lõige 1 ei kohusta taotlejaid seda tegema. Seepärast ei saa välistada, et mõnel juhul lepitakse kokku või on juba kokku lepitud ka toodete madalamas hinnas [8].

Samuti tuleks märkida, et tabelis esitatud OECD hinnavahemik kajastab tootja teatatud hindu, mis kehtisid ajal, mil tootja taotluse esitas. I lisas on esitatud nii ajakohastatud hinnavahemikud kui ka kõigi määruse kohaselt registreeritud toodete müügimahud.

Komisjonile esitatud teabe põhjal ei ole määruse kohaselt registreeritud ja mitmetasandilise hinnaga tooteid püütud aruandeperioodil ebaseaduslikult ELi tagasi importida.

Kuna HIV/AIDS, malaaria ja tuberkuloos on kroonilised haigused, peab ravimeid ostma pidevalt. Komisjoni on teavitatud, et valdav osa müügist toimub ostjatega sõlmitud pikaajaliste lepingute alusel. Komisjoni ei ole teavitatud konkreetsete partnerluslepingute alusel toimuvast ekspordist.

4. Sihtriigid

Aruandeperioodil tarniti mitmetasandilise hinnaga tooteid 18-sse määruse II lisas loetletud riiki. Need riigid olid Armeenia, Botswana, Burkina Faso, Ghana, Guinea, Haiti, Kambodža, Kenya, Kongo Demokraatlik Vabariik, Lõuna-Aafrika Vabariik, Malawi, Nicaragua, Nigeeria, Rwanda, Sambia, Sudaan, Uganda ja Zimbabwe. Sihtriikide arvu vähenemist (2006. aastal oli neid 34) saab selgitada asjaoluga, et tootja annab järjest enam vabatahtlikke litsentse Aafrika geneeriliste ravimite tootjatele. Litsentsiomanikud tarnivad praegu umbes kaks korda rohkem antiretroviiruse ravimite koopiaid kui originaalravimite tootja. Selle tulemusena on vähenenud nende riikide arv, kuhu tarnitakse originaaltooteid, kuna nad saavad asjaomaseid ravimeid praegu Aafrika geneeriliste ravimite tootjatelt.

Kõik asjaomased riigid, välja arvatud Armeenia, Haiiti, Kambodža ja Nicaragua, asuvad Sahara-taguses Aafrikas, mis on HIVi/AIDSi suurima esinemissagedusega piirkond.

Nagu 2006. aasta aruandes märgiti, esitati müügimahud 8 allpiirkonna kohta, s.o Euroopa ja Kesk-Aasia, Ida-Aasia ja Vaikse ookeani piirkonna, Lõuna-Aasia, Ladina-Ameerika ja Kariibi mere piirkonna, Lääne-Aafrika, Kesk-Aafrika, Ida-Aafrika ja Lõuna-Aafrika kohta.

Üksikasjalik teave kõigisse allpiirkondadesse eksporditud koguste kohta on esitatud käesoleva aruande 2. lisas.

5. Hõlmatud haigused

HIVi/AIDSi, malaariat ja tuberkuloosi peetakse üldiselt üheks tõsisemaks arengumaade elanike terviseprobleemiks, mis on ning majandusarengu peamine takistaja. Seepärast on EÜ arengupoliitika, sealhulgas kõnealune määrus, keskendunud konkreetselt kolmele nimetatud haigusele. Võttes arvesse, et registreeritud toodete loetelu 2007. aastal ei muudetud, jäävad käesoleva aruandega hõlmatud haigused samaks, s.t käsitletakse ainult HIVi/AIDSi ravimeid.

Kuid kindlasti leidub ka malaaria- ja tuberkuloosiravimeid, mida oleks kasulik määruse kohaselt registreerida. Määruse alusel võib ja on sobilik hõlmata ka HIVi/AIDSiga seotud oportunistlike nakkuste ravimeid, kuid siiani ei ole sellekohaseid taotlusi esitatud.

6. Hinna kujundamise korra kohaldamine

Siiani ei ole määruse artiklis 3 sätestatud hinna kujundamise korra kohaldamine tekitanud probleeme. Taotleja ei ole pidanud vajalikuks kasutada sõltumatu audiitori teenuseid, et kaitsta salajasi andmeid ettevõtte kohta (mida võimaldab määruse artikli 4 lõike 2 punkt ii). Kõigi üheksa toote puhul piisas tõestuseks, et pakutud hind (st mitmetasandiline hind) moodustas madalaimast OECD hinnast vähem kui 25 %. Nii mitmetasandiline hind kui ka OECD hinnad on avalikustatud.

7. Määruse mõju hindamine

Alljärgnev tabel annab ülevaate suundumustest määruse kohaselt registreeritud toodete müügis kolme viimase aasta jooksul:

Toode/ühik | 2005 | 2006 | 2007 | Erinevus (%) (2006/2007) |

Trizivir 750 mg x 60 | 3119 | 4903 | 17 102 | 249 % |

Retrovir 300 mg x 60 | 102 236 | 48 410 | 118 725 | 145 % |

Retroviri suukaudne lahus 10 mg | 365 938 | 119 807 | 272 063 | 127 % |

Epivir 150 mg x 60 | 1 274 711 | 975 250 | 1 125 986 | 15 % |

Retrovir 250 mg x 40 | 905 | 585 | 643 | 10 % |

Epiviri suukaudne lahus 10mg/ml 240 ml | 173 673 | 406 287 | 155 523 | -62 % |

Combivir 300/150 mg x 60 | 691 466 | 397 450 | 153 793 | -61 % |

Retrovir 100 mg x 100 | 95 109 | 132 176 | 92 467 | -30 % |

Ziagen 300 mg x 60 | 33 924 | 40 208 | 35 884 | -11 % |

Kokku | 2 741 081 | 2 125 076 | 1 972 186 | -7 % |

Kõigist registreeritud toodetest suurenesid kõige enam mitmetasandilise hinnaga müüdud Trizivir 750 mg x 60, Retrovir 300 mg x 60 ja Retroviri suukaudse lahuse 10 mg kogused, suurenedes vastavalt 249 %, 145 % ja 127 %. Kahe toote, Epivir 150 mg x 60 ja Retrovir 250 mg x 40 puhul oli kasv marginaalne; tabelis esitatud nelja ülejäänud toote, Epiviri suukaudne lahus 10mg/ml 240 ml, Combivir 300/150 mg x 60, Retrovir 100 mg x 100 ja Ziagen 300 mg x 60 müügimaht aga vähenes märgatavalt. Kokku vähenes müük 7 %.

Seda jätkuvat langust 2007. aastal [9] oli oodata, kuna antiretroviiruse ravimeid osteti üha rohkem teistelt tootjatelt, eriti geneeriliste ravimite tootjatelt. Nagu märgiti eelmise aasta aruandes, oli GSK andnud kaheksale geneeriliste ravimite tootjale vabatahtlikud litsentsid Sahara-taguse Aafrika avalikule ja erasektorile antiretroviiruse ravimite (Retrovir, Epivir ja Combivir, mida kõiki kasutatakse esmaravimitena) tootmiseks ja tarnimiseks. Selline suundumus on tervitatav, kuna see parandab taskukohaste antiretroviiruse ravimite kättesaadavust arengumaade tarbijatele ning aitab tagada pideva varustatuse. 2007. aastal tarnisid litsentsiomanikud 183 miljonit nende toodetud Epiviri ja Combiviri tabletti ning GSK 85 miljonit tabletti, seega tarniti 2007. aastal kokku 268 miljonit tabletti, võrreldes 206 miljoni tabletiga 2006. aastal. Seepärast tuleks veel kord rõhutada, et üldiselt on soodushinnaga ravimite kättesaadavus märkimisväärselt paranenud.

1. LISA. Ravimite müügimahud 2007. aastal

EPIVIRi suukaudne lahus 10mg/ml–240 mlTunnustamise kuupäev: 19. aprill 2004 | Allpiirkond | Müügimaht (ühikutes) [10] 1. jaanuarist 2007 31. detsembrini 2007 |

Ravitav haigus: HIV-nakkus Toimeaine: lamivudiin Pakutav hind (ühiku kohta): 6,73 USD Kõrgeim OECD hind: 86,11 USD Madalaim OECD hind: 41,16 USD Soodushind/kõrgeim OECD hind: 7,82 % Soodushind/madalaim OECD hind: 16,35 % | Euroopa ja Kesk-Aasia | 72 |

| Ladina-Ameerika ja Kariibi mere piirkond | 2016 |

| Ida-Aafrika | 137 968 |

| Lõuna-Aafrika | 15 467 |

| | |

| Müüdud ühikuid kokku | 155 523 |

| Ühes kuus | 12 960 |

| | |

| | |

| | |

| | |

| | |

| | |

| | |

| | |

| | |

| | |

EPIVIR 150 mg x 60Tunnustamise kuupäev: 19. aprill 2004 | Allpiirkond | Müügimaht (ühikutes) 1. jaanuarist 2007 31. detsembrini 2007 |

Ravitav haigus: HIV-nakkus Toimeaine: lamivudiin Pakutav hind (ühiku kohta): 5,70 USD Kõrgeim OECD hind: 427,09 USD Madalaim OECD hind: 153,38 USDSoodushind/kõrgeim OECD hind: 1,33 % Soodushind/madalaim OECD hind: 3,72 % | Euroopa ja Kesk-Aasia | 23 |

| Ladina-Ameerika ja Kariibi mere piirkond | 180 |

| Ida-Aafrika | 93 649 |

| Lõuna-Aafrika | 1 032 134 |

| | |

| Müüdud ühikuid kokku | 1 125 986 |

| Ühes kuus | 93 832 |

| | |

| | |

| | |

| | |

| | |

| | |

| | |

| | |

| | |

| | |

| | |

COMBIVIR 300/150 mg x 60Tunnustamise kuupäev: 19. aprill 2004 | Allpiirkond | Müügimaht (ühikutes) 1. jaanuarist 2007 31. detsembrini 2007 |

Ravitav haigus: HIV-nakkusToimeaine: lamivudiin + zidovudiin Pakutav hind (ühiku kohta): 19,50 USD Kõrgeim OECD hind: 834,82 USD Madalaim OECD hind: 315,73 USDSoodushind/kõrgeim OECD hind: 2,34 % Soodushind/madalaim OECD hind: 6,18 % | Euroopa ja Kesk-Aasia | 519 |

| Ladina-Ameerika ja Kariibi mere piirkond | 7100 |

| Lääne-Aafrika | 11 516 |

| Kesk-Aafrika | 850 |

| Ida-Aafrika | 16 370 |

| Lõuna-Aafrika | 117 438 |

| | |

| Müüdud ühikuid kokku | 153 793 |

| Ühes kuus | 12 816 |

| | |

| | |

| | |

| | |

| | |

| | |

| | |

| | |

| | |

| | |

| | |

| | |

RETROVIR 100 mg x 100Tunnustamise kuupäev: 19. aprill 2004 | Allpiirkond | Müügimaht (ühikutes) 1. jaanuarist 2007 31. detsembrini 2007 |

| | |

Ravitav haigus: HIV-nakkusToimeaine: zidovudiin Pakutav hind (ühiku kohta): 15,77 USD Kõrgeim OECD hind: 257,15 USD Madalaim OECD hind: 106,01 USDSoodushind/kõrgeim OECD hind: 6,13 % Soodushind/madalaim OECD hind: 14,88 % | Ida-Aafrika | 11 354 |

| Lõuna-Aafrika | 81 113 |

| | |

| Müüdud ühikuid kokku | 92 467 |

| Ühes kuus | 7706 |

| | |

RETROVIR 300 mg x 60Tunnustamise kuupäev: 19. aprill 2004 | Allpiirkond | Müügimaht (ühikutes) 1. jaanuarist 2007 31. detsembrini 2007- |

Ravitav haigus: HIV-nakkusToimeaine: zidovudiin Pakutav hind (ühiku kohta): 17,40 USD Kõrgeim OECD hind: 395,54 USD Madalaim OECD hind: 221,56 USDSoodushind/kõrgeim OECD hind: 4,40 %Soodushind/madalaim OECD hind: 7,85 % | Euroopa ja Kesk-Aasia | 7 |

| Ladina-Ameerika ja Kariibi mere piirkond | 50 |

| Ida-Aafrika | 8548 |

| Lõuna-Aafrika | 110 120 |

| | |

| Müüdud ühikuid kokku | 118 725 |

| Ühes kuus | 9894 |

| | |

| | |

| | |

| | |

| | |

| | |

RETROVIR 250 mg x 40Tunnustamise kuupäev: 19. aprill 2004 | Allpiirkond | Müügimaht (ühikutes) 1. jaanuarist 2007 31. detsembrini 2007 |

Ravitav haigus: HIV-nakkusToimeaine: zidovudiin Pakutav hind (ühiku kohta): 13,27 USDKõrgeim OECD hind: 305,78 USD Madalaim OECD hind: 113,80 USDSoodushind/kõrgeim OECD hind: 4,34 % Soodushind/madalaim OECD hind: 11,66 % | Ida-Aasia ja Vaikse ookeani piirkond | 450 |

| Lõuna-Aafrika | 193 |

| Müüdud ühikuid kokku | 643 |

| Ühes kuus | 54 |

TRIZIVIR 750 mg x 60Tunnustamise kuupäev: 19. aprill 2004 | Allpiirkond | Müügimaht (ühikutes) 1. jaanuarist 2007 31. detsembrini 2007 |

Ravitav haigus: HIV-nakkusToimeaine: abakaviirsulfaat (300 mg) + lamivudiin (150 mg) + zidovudiin (300 mg) Pakutav hind (ühiku kohta): 70,00 USDKõrgeim OECD hind: 1274,89 USD Madalaim OECD hind: 569,03 USD Soodushind/kõrgeim OECD hind: 5,49 %Soodushind/madalaim OECD hind: 12,30 % | Lääne-Aafrika | 7337 |

| Ida-Aafrika | 5211 |

| Lõuna-Aafrika | 4554 |

| | |

| Müüdud ühikuid kokku | 17 102 |

| Ühes kuus | 1425 |

| | |

ZIAGEN 300 mg x 60Tunnustamise kuupäev: 20. september 2004 | Allpiirkond | Müügimaht (ühikutes) 1. jaanuarist 2007 31. detsembrini 2007 |

Ravitav haigus: HIV-nakkusToimeaine: abakaviirsulfaat Pakutav hind (ühiku kohta): 52,29 USD Kõrgeim OECD hind: 499,3 USD Madalaim OECD hind: 266,8 USD Soodushind/kõrgeim OECD hind: 10,47 %Soodushind/madalaim OECD hind: 19,60 % | Euroopa ja Kesk-Aasia | 8 |

| Ida-Aasia ja Vaikse ookeani piirkond | 651 |

| Ladina-Ameerika ja Kariibi mere piirkond | 1200 |

| Lääne-Aafrika | 1223 |

| Kesk-Aafrika | 33 |

| Ida-Aafrika | 25 792 |

| Lõuna-Aafrika | 6977 |

| | |

| Müüdud ühikuid kokku | 35 884 |

| Ühes kuus | 2990 |

| | |

| | |

RETROVIRi suukaudne lahus 10 mg/ml–200 mlTunnustamise kuupäev : 20. september 2004 | Allpiirkond | Müügimaht (ühikutes) 1. jaanuarist 2007 31. detsembrini 2007 |

Ravitav haigus: HIV-nakkusToimeaine: zidovudiin Pakutav hind (ühiku kohta): 7,10 USD Kõrgeim OECD hind: 88,39 USD OECD kaalutud keskmine hind: 41,76 USD Soodushind/kõrgeim OECD hind: 8,03 %Soodushind/OECD kaalutud keskmine hind: 17 % | Euroopa ja Kesk-Aasia | 108 |

| Ida-Aafrika | 202 873 |

| Lõuna-Aafrika | 69 082 |

| | |

| Müüdud ühikuid kokku | 272 063 |

| Ühes kuus | 22 672 |

| | |

| | |

| | |

| | |

| | |

2. LISA. Allpiirkondades 1. jaanuarist 2007 kuni 31. detsembrini 2007 müüdud mitmetasandilise hinnasüsteemiga hõlmatud toodete kogused

Allpiirkond | Toode | Ühikud |

Euroopa ja Kesk-Aasia | EPIVIRi suukaudne lahusEPIVIR 150 mg x 60COMBIVIR 300/150 mg x 60RETROVIR 300 mg x 60RETROVIRi suukaudne lahusZIAGEN 300 mg x 60 | 722351971088 |

Ida-Aasia ja Vaikse ookeani piirkond | RETROVIR 250 mg x40ZIAGEN 300 mg x 60 | 450651 |

Ladina-Ameerika ja Kariibi mere piirkond | EPIVIRi suukaudne lahusEPIVIR 150 mg x 60COMBIVIR 300/150 mg x 60RETROVIR 300 mg x 60ZIAGEN 300 mg x 60 | 20161807100501200 |

Lääne-Aafrika | COMBIVIR 300/150 mg x 60TRIZIVIR 750 mg x 60ZIAGEN 300 mg x 60 | 11 51673371223 |

Kesk-Aafrika | COMBIVIR 300/150 mg x 60ZIAGEN 300 mg x 60 | 85033 |

Ida-Aafrika | EPIVIRi suukaudne lahusEPIVIR 150 mg x 60COMBIVIR 300/150 mg x 60RETROVIR 100mgx100RETROVIR 300 mg x 60RETROVIRi suukaudne lahusTRIZIVIR 750 mg x 60ZIAGEN 300 mg x 60 | 137 96893 64916 37011 3548548202 873521125 792 |

Lõuna-Aafrika | EPIVIRi suukaudne lahus EPIVIR 150 mg x 60 COMBIVIR 300/150 mg x 60 RETROVIR 100 mg x 100RETROVIR 250mgx40RETROVIR 300 mg x 60 RETROVIRi suukaudne lahusTRIZIVIR 750 mg x 60ZIAGEN 300 mg x 60 | 15 4671 032 134117 43881 113193110 12069 08245546977 |

[1] Määruse (EÜ) nr 953/2003 artiklis 11 on sätestatud: „1. Komisjon jälgib I lisas loetletud ning artiklis 1 määratletud riikidesse eksporditavate mitmetasandilise hinnasüsteemiga toodete ekspordimahte aastate lõikes, lähtudes talle ravimitootjate ja eksportijate esitatud andmetest. Selleks annab komisjon välja standardvormi. Tootjad ja eksportijad peavad kõnealused müügiaruanded komisjonile esitama igal aastal iga mitmetasandilise hinnasüsteemiga toote kohta ning need on konfidentsiaalsed.

- 2. Komisjon annab nõukogule korrapäraselt aru mitmetasandiliste hindadega eksporditud kogustest, sealhulgas tootja ning sihtriigi valitsuse vahel sõlmitud partnerluslepingu raames eksporditud mahtudest. Aruandes käsitletakse riikide ja haiguste loetelu ning artikli 3 rakendamise üldisi kriteeriume.”

[2] Komisjoni teatis seoses peamiste nakkushaiguste vastase tegevuse kiirendamise ja vaesuse vähendamisega, KOM(2000)585.

[3] Tegevusprogramm HIVi-/AIDSi-, malaaria- ja tuberkuloosivastase tegevuse kiirendamiseks ja vaesuse vähendamiseks KOM(2001)96. Uuendatud Euroopa Ühenduse tegevusprogramm HIVi-/AIDSi-, malaaria- ja tuberkuloosivastase tegevuse kiirendamiseks ja vaesuse vähendamiseks. Silmatorkavad poliitilised probleemid ja tulevikuväljakutsed KOM(2003)93.

[4] Teine arenguaruanne Euroopa Ühenduse tegevusprogrammi kohta HIVi-/AIDSi-, malaaria- ja tuberkuloosivastase tegevuse kiirendamiseks ja vaesuse vähendamiseks SEK(2004)1326.

[5] ELT L 135, 3.6.2003, lk 5–11. Määrust on viimati muudetud komisjoni 11. oktoobri 2005. aasta määrusega nr 1662/2005 (ELT L 267, 12.10.2005, lk 19–21).

[6] 2006. aasta 30. mai pressiavalduses teatas GlaxoSmithKline Trizivir 750 mg x 60 mittetulutoova hinna vähendamisest 31 % (102,00 USA dollarilt 70,00 USA dollarile). Tabelis märgitud hind vastab hinnale, mille taotleja esitas taotluse esitamise ajal.

[7] 2006. aasta 30. mai pressiavalduses teatas GlaxoSmithKline Ziagen 300 mg x 60 mittetulutoova hinna vähendamisest 28 % (72,90 USA dollarilt 52,29 USA dollarini). Tabelis märgitud hind vastab hinnale, mille taotleja esitas taotluse esitamise ajal.

[8] Tegelikest müügihindadest huvituvad lugejad leiavad need ülemaailmse AIDSi, tuberkuloosi ja malaaria vastu võitlemise fondi veebisaidilt:

- http://www.theglobalfund.org/en/funds_raised/price_reporting/default.asp

[9] 2008. aasta veebruaris teatas GSK oma mittetulutooval eesmärgil pakutavate antiretroviiruse ravimite hinna uuest märkimisväärsest vähenemisest; seega on 2008. aastal oodata müügimahu kasvu.

[10] Käesolevas ja järgmistes tabelites mõeldakse ühiku all pakendit, millesse asjaomane toode on pakitud. Näiteks üks ühik EPIVIRi suukaudset lahust 10mg/ml–240 ml on üks 240 ml pudel. EPIVIR 150 mg x 60 (vt järgmine tabel) on 60 tabletti sisaldav karp.

--------------------------------------------------